Kastelo de La Roche-Jagu

La kastelo de La Roche-Jagu estas fortreso, konstruita en la 15-a jarcento kaj restaŭrita en 1968. Ĝi situas sur la teritorio de la komunumo Ploëzal en departemento Côtes-d'Armor, en regiono Bretonio, en Francio. Historio En 1773, marŝalo de Richelieu vendis ĝin al s-rino Le Gonidec de Tressan. Ĝia situo supre de la maldekstra bordo de rivero Trieux, kiu estas tre krutega, ofertas esceptan vidpunkton ĉirkaŭen kaj aparte al la rivero, kiun ĝi antaŭe gardis. La monumento apartenas ekde 1958 al la departementa konsilio de Côtes-d'Armor, kiu organizas vizitojn, oftajn temajn ekspoziciojn kaj kulturajn eventojn. Somere 2006, la ekspozicio temis pri lino, planto, kiu estis longtempe kultivata kaj transformata en Bretonio. Ĝiaj ĝardenoj estas libere viziteblaj, kaj ankaŭ gvidataj vizitoj estas organizataj. Ili estas markitaj « Rimarkinda ĝardeno » (franclingve "Jardin remarquable"). Ĝi estas klasita Monumento Historia (MH) ekde junio 1930. Arkitekturo La plej malnova parto de la kastelo estis konstruita fine de Mezepoko kaj la fasado al la rivero celis defendon per sia rundovojo kun ŝutotruoj. La loĝejo konsistas el nur unu korpo kies eniro eblas per pordo superata de niĉo. La unua etaĝo posedas ankoraŭ siajn fenestrojn kun mezfostoj sed la dua etaĝo iom malantaŭigita kaj la tegmento estis tre modifitaj. La kuirejo estas la nura ĉambro konservita en origina stato. La kastelo estis klasita Monumento Historia (MH) la 25-an de junio 1930 poste la ĉirkaŭmuro, la portalo kaj la pavilonoj kiuj ĉirkaŭas ĝin la 27-an de januaro 1969. Galerio Notoj kaj referencoj Vidu ankaŭ Listo de la kasteloj de Bretonio Eksteraj ligiloj Oficiala TTT-ejo de la bieno de La Roche Jagu La kastelo sur la TTT-ejo bretagne-celtic.com Arkivigite je 2012-08-02 per la retarkivo Wayback Machine La ĝardenoj sur gardenbreizh.org Arkivigite je 2013-10-15 per la retarkivo Wayback Machine La ĝardenoj sur bretagne.com Arkivigite je 2008-09-24 per la retarkivo Wayback Machine Fotoj kaj informoj pri la kastelo TTT-ejo de reto pri la vojartoj Prezento de la kastelo de La Roche-Jagu Arkivigite je 2009-12-14 per la retarkivo Wayback Machine